फिल्म निर्देशक और पटकथा लेखक बनने के लिए अभिनेता होना या बनना कतई जरूरी नहीं है। यह अलग बात है कि लंबा अनुभव हो जाने के बाद अभिनेता भी निर्देशन और लेखन में हाथ आजमाते हैं। वैसे अगर आपकी रुचि निर्देशक/पटकथा लेखक बनने में है, तो बेहतर होगा कि आप इससे संबंधित कोर्स करके जरूरी बारीकियां सीख लें। इसके लिए देश में कई संस्थान हैं, जैसे-पुणे स्थित एफटीआइआइ, दिल्ली स्थित एनएसडी, कोलकाता स्थित एसआरएफटीआइ, लखनऊ स्थित भारतेंदु नाट्य अकादमी आदि। इसके अलावा, महानगरों/बड़े शहरों में स्थित निजी संस्थानों द्वारा भी इस तरह के कोर्स संचालित किए जाते हैं।